
Определение №156/24.10.2013 по нак. д. №2008/2013 на ВКС, НК, II н.о.
 


 	
	София, 24 октомври 2013 година	
	 	
	Върховният касационен съд на Република България, второ наказателно отделение, в закрито съдебно заседание на двадесет и втори октомври две хиляди и тринадесета година в състав:	
	 	
	 ПРЕДСЕДАТЕЛ: Елена Авдева 	
	 	
	 ЧЛЕНОВЕ: Биляна Чочева 	
	 	
	 Галина Захарова 	
	 	
	и след писмено становище на прокурора Тома Комов	
	 	
	изслуша докладваното от съдията Елена Авдева	
	 	
	наказателно дело ч. п. № 2008/2013 г.	
	 	
	Производството по делото е образувано на основание чл. 351, ал. 5 от НПК по жалба на И. С. В. – частен тъжител по внчхд № 2045/2013 г. по описа на Софийския градски съд, против разпореждане № 4501 от 12.08.2013 г. по същото дело.	
	 	
	Изтъква се от жалбоподателя, че с атакувания съдебен акт въззивната инстанция въпреки отправеното искане за възстановяване на срока за обжалване неправомерно върнала касационната му жалба като просрочена и по този начин го лишила от правото да инициира инстанционен контрол върху постановената оправдателна присъда.	
	 	
	 Прокурорът изразява становище за неоснователност на жалбата, тъй като частният тъжител не се е съобразил с петнадесетдневния срок за обжалване на въззивната присъда.	
	 	
	Върховният касационен съд, второ наказателно отделение, след като обсъди направените доводи, установи следното:	
	 	
	Безспорно е по делото, че частният тъжител В. е подал касационна жалба седем дни след изтичане на предвидения в чл. 350, ал. 1 от НПК срок за обжалване. Той обаче е поискал неговото възстановяване с молба до въззивния съд по реда на чл. 186 от НПК.	
	 	
	Пренебрегвайки чл. 186, ал. 5 и ал. 6 от НПК сезираната инстанция не е разгледала съдържащото се в молбата искане, макар неговото удовлетворяване или отхвърляне да са от решаващо значение за допустимостта на касационната жалба и пътя на наказателното производство. Преди да администрира жалбата на тъжителя по чл. 351, ал. 5 от НПК съдът е следвало да се произнесе по заявената претенция за възстановяване на срока за обжалване. Допуснатото процесуално нарушение прави невъзможна проверката на разпореждането за връщане на касационната жалба, тъй като то е обосновано единствено с пропуснатия срок за нейното подаване.	
	 	
	Водим от горното Върховният касационен съд, второ наказателно отделение,	
	 	
	ОПРЕДЕЛИ	
	 	
	ПРЕКРАТЯВА 	
	 	
	производството по наказателно дело частно производство № 2008 / 2003 г. по описа на Върховния касационен съд и връща делото на Софийския градски съд за произнасяне по молбата на И. С. В. за възстановяване на срок по реда на чл. 186 от НПК.	
	 	
	Определението не подлежи на обжалване.	
	 	
	ПРЕДСЕДАТЕЛ: 	
	 	
	ЧЛЕНОВЕ: 1.	
	 	
	 2.	
	 	
		
	

[image: ] Ex-Lege.Info	



Ex-Lege.Info 		стр. 2 от 2
image1.png




